"Este un soi de scrisoare de recomandare venită din partea Patriarhului României, în care se arată faptul că Marian Vanghelie este un bun creştin şi poate fi de ajutor semenilor săi", a explicat reporterul Antena 3, Ionela Lucan.

"Mărturie în acest sens sunt cele 25 de contribuţii ale sale pentru construirea sau renovarea unor biserici şi mănăstiri", se arată în documentul citat.

Astfel, se face apel la judecătorii de drepturi şi libertăţi care iau în discuţie această contestaţie, să ţină cont şi de acest aspect religios al edilului Sectorului 5.

De asemenea, Vanghelie a mai atras atenţia procurorilor că are o primărie de condus, aşa cum a făcut-o în ultimii 15 ani, pe care nu o poate lăsa "de izbelişte", pentru că el ştie cel mai bine cum funcţionează lucrurile.

De asemenea, Vanghelie a menţionat că are şi o iubită însărcinată care îl aşteaptă acasă şi este înscris la a doua facultate, pe care doreşte să o frecventeze la zi.

